CELEX: 32012D0166
Language: sk
Date: 2012-03-23 00:00:00
Title: Rozhodnutie Rady 2012/166/SZBP z  23. marca 2012 o podpore činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia

24.3.2012   
            
            
               SK
            
            
               Úradný vestník Európskej únie
            
            
               L 87/49
            
         ROZHODNUTIE RADY 2012/166/SZBP
   z 23. marca 2012
   o podpore činností Organizácie pre zákaz chemických zbraní (OPCW) v rámci vykonávania stratégie EÚ proti šíreniu zbraní hromadného ničenia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2,
   keďže:
   
               (1)
            
            
               Európska rada 12. decembra 2003 prijala stratégiu EÚ proti šíreniu zbraní hromadného ničenia (ďalej len „stratégia EÚ“), ktorá v kapitole III obsahuje zoznam opatrení zameraných na boj proti šíreniu zbraní hromadného ničenia.
            
         
               (2)
            
            
               V stratégii EÚ sa zdôrazňuje kľúčová úloha Dohovoru o chemických zbraniach (ďalej len „CWC“) a OPCW pri vytváraní sveta bez chemických zbraní. Únia sa v rámci tejto svojej stratégie zaviazala, že sa bude usilovať o dosiahnutie všeobecného pristúpenia k najdôležitejším zmluvám a dohodám o odzbrojovaní a nešírení zbraní vrátane CWC. Cieľmi stratégie EÚ sa dopĺňajú ciele, ktoré sleduje OPCW v kontexte svojej zodpovednosti za vykonávanie CWC.
            
         
               (3)
            
            
               Rada 22. novembra 2004 prijala jednotnú akciu 2004/797/SZBP o podpore činností OPCW v rámci vykonávania stratégie EÚ proti šíreniu zbraní hromadného ničenia (1), na ktorú po uplynutí jej účinnosti nadviazala jednotná akcia 2005/913/SZBP (2), na ktorú zase nadviazala jednotná akcia 2007/185/SZBP (3). Na jednotnú akciu 2007/185/SZBP nadviazalo rozhodnutie 2009/569/SZBP (4), ktoré stratilo účinnosť 3. decembra 2011.
            
         
               (4)
            
            
               Pokračovanie v takejto intenzívnej a cielenej pomoci organizácii OPCW zo strany Únie je potrebné v súvislosti s aktívnym vykonávaním kapitoly III stratégie EÚ. Potrebné sú aj ďalšie činnosti na podporu plného vykonávania CWC, ako aj činnosti na zvýšenie pripravenosti štátov, ktoré sú zmluvnými stranami CWC (ďalej len „štáty, ktoré sú zmluvnými stranami dohovoru“), na predchádzanie útokom s použitím jedovatých chemických látok a reakciu na ne, na rozšírenie medzinárodnej spolupráce v oblasti chemických činností a na zvýšenie schopnosti OPCW prispôsobiť sa vývoju v oblasti vedy a techniky. Opatrenia spojené so všeobecným rozšírením CWC by mali pokračovať a mali by sa prispôsobiť znižujúcemu sa počtu štátov, ktoré nie sú zmluvnými stranami CWC, a zameriavať sa na tieto štáty,
            
         PRIJALA TOTO ROZHODNUTIE:
   Článok 1
   1.   Únia na účely okamžitého a praktického uplatňovania niektorých častí stratégie EÚ podporuje činnosti OPCW s týmito cieľmi:
   
               —
            
            
               posilnenie kapacity štátov, ktoré sú zmluvnými stranami dohovoru, plniť si povinnosti vyplývajúce z CWC,
            
         
               —
            
            
               zvýšenie pripravenosti štátov, ktoré sú zmluvnými stranami dohovoru, na predchádzanie útokom s použitím jedovatých chemických látok a reakciu na tieto útoky,
            
         
               —
            
            
               prehĺbenie medzinárodnej spolupráce v oblasti činností týkajúcich sa chemických látok,
            
         
               —
            
            
               podpora schopnosti OPCW prispôsobiť sa vývoju v oblasti vedy a techniky,
            
         
               —
            
            
               podpora všeobecného rozšírenia nabádaním štátov, ktoré nie sú zmluvnými stranami dohovoru, aby sa pripojili k CWC.
            
         2.   Za činnosti podľa projektov OPCW, ktoré patria medzi činnosti podporované Úniou a sú v súlade s opatreniami stratégie EÚ, sa v tejto súvislosti považujú:
   
                
            
            
               
                  Projekt I: Vnútroštátne vykonávanie, overovanie a univerzálnosť
               
               Činnosti:
               
                           —
                        
                        
                           bilaterálne návštevy na účely technickej pomoci,
                        
                     
                           —
                        
                        
                           kurzy odbornej prípravy pre colných úradníkov o technických aspektoch režimu prepravy podľa CWC,
                        
                     
                           —
                        
                        
                           granty vnútroštátnym orgánom,
                        
                     
                           —
                        
                        
                           nástroj elektronického vzdelávania pre vnútroštátne orgány/pridružené zainteresované strany,
                        
                     
                           —
                        
                        
                           informačné činnosti pre štáty, ktoré nie sú zmluvnými stranami CWC,
                        
                     
                           —
                        
                        
                           cvičenia zamerané na vyšetrovanie údajného použitia chemických zbraní.
                        
                     
         
                
            
            
               
                  Projekt II: Medzinárodná spolupráca
               
               Činnosti:
               
                           —
                        
                        
                           kurz rozvoja analytických zručností,
                        
                     
                           —
                        
                        
                           poskytovanie informácií priemyselným odvetviam – workshop o CWC a bezpečnosti chemického procesu.
                        
                     
         
                
            
            
               
                  Projekt III: Návštevy zástupcov výkonnej rady OPCW a pozorovateľov v zariadeniach na likvidáciu chemických zbraní (CWDF)
               
               Činnosť:
               
                           —
                        
                        
                           návštevy v zariadeniach na likvidáciu chemických zbraní.
                        
                     
         
                
            
            
               
                  Projekt IV: Veda a technika
               
               Činnosti:
               
                           —
                        
                        
                           zasadnutia pracovnej skupiny Vedeckej poradnej rady,
                        
                     
                           —
                        
                        
                           spolufinancovanie medzinárodného vedecko-technického workshopu OPCW a Medzinárodnej únie čistej a aplikovanej chémie (IUPAC).
                        
                     
         
                
            
            
               
                  Projekt V: Pripravenosť štátov, ktoré sú zmluvnými stranami dohovoru, na predchádzanie útokom s použitím chemických látok a reakciu na ne
               
               Činnosti:
               
                           —
                        
                        
                           regionálne workshopy – článok X dohovoru a otázky regionálnej spolupráce v oblasti pomoci a reakcie na núdzové situácie,
                        
                     
                           —
                        
                        
                           simulačné cvičenia a modul cvičení,
                        
                     
                           —
                        
                        
                           OPCW ako platforma na zvýšenie bezpečnosti v chemických továrňach.
                        
                     
         
                
            
            
               
                  Projekt VI: Program Afrika
               
               Činnosti:
               
                           —
                        
                        
                           bilaterálne návštevy na účely technickej pomoci,
                        
                     
                           —
                        
                        
                           kurzy odbornej prípravy pre colných úradníkov o technických aspektoch režimu prepravy podľa CWC,
                        
                     
                           —
                        
                        
                           poskytovanie informácií priemyselným odvetviam – workshop o CWC a bezpečnosť chemického procesu,
                        
                     
                           —
                        
                        
                           kurz rozvoja analytických zručností,
                        
                     
                           —
                        
                        
                           regionálne workshopy – článok X dohovoru a otázky regionálnej spolupráce v oblasti pomoci a reakcie na núdzové situácie,
                        
                     
                           —
                        
                        
                           regionálny dlhodobý projekt budovania kapacít v oblasti pomoci a ochrany.
                        
                     Podrobný opis uvedených činností OPCW podporovaných Úniou sa uvádza v prílohe.
            
         Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).
   2.   Technické vykonávanie projektov uvedených v článku 1 ods. 2 zabezpečuje technický sekretariát OPCW (ďalej len „technický sekretariát“). Túto úlohu vykonáva pod vedením a kontrolou VP. VP uzavrie na tento účel s technickým sekretariátom potrebné dohody.
   Článok 3
   1.   Referenčná suma na vykonávanie projektov uvedených v článku 1 ods. 2 je 2 140 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Komisia dohliada na riadne spravovanie výdavkov uvedených v odseku 1. Na tento účel uzavrie s technickým sekretariátom dohodu o financovaní. V dohode sa stanoví, že technický sekretariát má zabezpečiť viditeľnosť príspevku Únie úmernú jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po 23. marca 2012. Informuje Radu o všetkých ťažkostiach, ktoré v tomto procese vzniknú, ako aj o dátume uzavretia dohody.
   Článok 4
   VP podáva Rade správu o vykonávaní tohto rozhodnutia na základe pravidelných správ, ktoré vypracúva technický sekretariát. Tieto správy VP tvoria základ pre hodnotenie, ktoré vykoná Rada. Komisia poskytuje informácie o finančných aspektoch projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 24 mesiacov po uzatvorení dohody o financovaní uvedenej v článku 3 ods. 3. Ak sa však uvedená dohoda o financovaní dovtedy neuzavrie, rozhodnutie stráca účinnosť šesť mesiacov po nadobudnutí účinnosti.
   
      V Bruseli 23. marca 2012
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 349, 25.11.2004, s. 63.
   
      (2)  Ú. v. EÚ L 331, 17.12.2005, s. 34.
   
      (3)  Ú. v. EÚ L 85, 27.3.2007, s. 10.
   
      (4)  Ú. v. EÚ L 197, 29.7.2009, s. 96.
   
      PRÍLOHA
      
         Podpora činností OPCW zo strany Únie v rámci vykonávania stratégie EÚ proti šíreniu zbraní hromadného ničenia
      
      
         Projekt I:   Vnútroštátne vykonávanie, overovanie a univerzálnosť
      
      
         Cieľ:
      
      posilniť schopnosť štátov, ktoré sú zmluvnými stranami dohovoru, plniť si povinnosti vyplývajúce z CWC a podporiť štáty, ktoré nie sú zmluvnými stranami CWC, aby lepšie pochopili výhody pristúpenia k dohovoru a väčšieho zapájania sa do činností v rámci OPCW.
      
         Účel:
      
      
                  —
               
               
                  Účel 1 – štáty, ktoré sú zmluvnými stranami dohovoru, dosiahnu pokrok:
                  
                              —
                           
                           
                              pri plnení požiadaviek na vnútroštátne vykonávanie podľa článku VII dohovoru,
                           
                        
                              —
                           
                           
                              pri plnení požiadaviek týkajúcich sa vlastných vyhlásení a vyhlásení o inšpekciách podľa článku VI dohovoru,
                           
                        
                              —
                           
                           
                              v efektívnejšom fungovaní vlastných vnútroštátnych orgánov,
                           
                        
                              —
                           
                           
                              pri podpore základnej odbornej prípravy vnútroštátnych orgánov,
                           
                        
                              —
                           
                           
                              v pripravenosti na vyšetrovania v prípade podozrenia podľa článkov IX a X dohovoru.
                           
                        
            
                  —
               
               
                  Účel 2 – štáty, ktoré nie sú zmluvnými stranami CWC, sa majú viac zapájať do činností OPCW a lepšie porozumieť CWC a jeho výhodám.
               
            
         Výsledky:
      
      
                  —
               
               
                  Výsledok 1
                  
                              —
                           
                           
                              Vnútroštátne orgány zvýšili svoju kapacitu vytvárať vnútroštátne vykonávacie právne predpisy a sú schopné predkladať právne predpisy na prijatie.
                           
                        
                              —
                           
                           
                              Colní úradníci zlepšili svoju schopnosť identifikovať chemické látky dôležité z hľadiska CWC a zabezpečovať presný prenos údajov o chemických látkach na zozname vnútroštátnym orgánom.
                           
                        
                              —
                           
                           
                              Vnútroštátne orgány zlepšili svoju schopnosť komunikovať s OPCW a poskytovať jej dokumentáciu a vyhlásenia.
                           
                        
                              —
                           
                           
                              Zamestnanci vnútroštátnych orgánov lepšie chápu a dokážu kvalitnejšie vykonávať základné zásady CWC a príležitosti na osobnú odbornú prípravu využívajú efektívnejšie z hľadiska nákladov.
                           
                        
                              —
                           
                           
                              Štáty, ktoré sú zmluvnými stranami dohovoru, lepšie poznajú vyšetrovanie prípadov podozrenia z použitia chemických látok a inšpekcie na vyžiadanie, ktoré sú základným nástrojom, ktorý majú k dispozícii, aby poskytovali pomoc a/alebo upresňovali prípadné nedodržanie CWC.
                           
                        
                              —
                           
                           
                              Štáty, ktoré sú zmluvnými stranami dohovoru, sú uisťované o pripravenosti technického sekretariátu vykonať vyšetrovanie prípadov podozrenia z použitia chemických látok a inšpekcie na vyžiadanie.
                           
                        
            
                  —
               
               
                  Výsledok 2
                  
                              —
                           
                           
                              Štáty, ktoré nie sú zmluvnými stranami CWC, sa viac zapájajú do činností OPCW a lepšie chápu výhody pripojenia sa k CWC.
                           
                        
            
         Činnosti:
      
                   
               
               
                  Bilaterálne návštevy na účely technickej pomoci: Podpora štátom, ktoré sú zmluvnými stranami dohovoru, sa poskytne prostredníctvom návštev technickej pomoci, ktoré sa pripravia na individuálnom základe a uskutočnia sa s cieľom poskytnúť cielenú pomoc na splnenie požiadaviek uvedených v žiadostiach štátov, ktoré sú zmluvnými stranami dohovoru. Charakter tejto pomoci bude zahŕňať senzibilizáciu a informovanie prostredníctvom workshopov na národnej úrovni zameraných na zvyšovanie povedomia, špecializované kurzy odbornej prípravy, pomoc pri vypracúvaní vnútroštátnych vykonávacích právnych predpisov a súvisiacich opatrení a témy týkajúce sa priemyslu v článku VI dohovoru. Tieto návštevy v závislosti od svojho cieľa budú zahŕňať koordinovanú súčinnosť podľa potreby medzi oddelením technického sekretariátu na podporu vykonávania, úradom právneho poradcu, oddelením vyhlásení a oddelením na overovanie v sektore priemyslu.
               
            
                   
               
               
                  Odborná príprava colných úradníkov o technických aspektoch režimu prepravy podľa dohovoru: Podpora colným úradníkom sa poskytovala na základe jednotnej akcie 2005/913/SZBP, jednotnej akcie 2007/185/SZBP a rozhodnutia 2009/569/SZBP. Na základe získaných skúseností sa colným úradníkom poskytnú informácie prostredníctvom kurzov odbornej prípravy s cieľom zlepšiť zhromažďovanie údajov o dovoze a vývoze chemických látok na zozname a prenos týchto údajov vnútroštátnym orgánom. Na regionálnych a subregionálnych kurzoch odbornej prípravy sa poskytnú praktické ukážky a cvičenia. Jeden regionálny kurz sa uskutoční v Latinskej Amerike a karibskej oblasti a jeden subregionálny kurz v ázijskej oblasti. Kurzy uskutoční oddelenie technického sekretariátu na podporu vykonávania, ktorému odborné poznatky technického charakteru poskytne oddelenie vyhlásení.
               
            
                   
               
               
                  Granty vnútroštátnym orgánom: Vnútroštátne orgány v rozvojových štátoch, ktoré sú zmluvnými stranami CWC, sú vzhľadom na nedostatok základného vybavenia (počítače, tlačiarne, softvér, kopírky atď.) často obmedzované v schopnosti plne vykonávať záväzky vyplývajúce z dohovoru. Ak sa vnútroštátnym orgánom zabezpečí základné kancelárske vybavenie, bude to pre ne príležitosť, aby vo svojom úsilí o vykonávanie CWC dosiahli vyššiu mieru efektívnosti a profesionality. Dostupnosť takéhoto vybavenia bude tiež stimulom toho, aby sa vnútroštátne orgány aktívnejšie zapojili do vykonávania CWC, hlavne ak sprístupnenie takéhoto vybavenia bude podmienené dosiahnutím určitých vopred definovaných cieľov.
                  Tieto ciele sa stanovia individuálne a v konzultácii s dotknutými štátmi, ktoré sú zmluvnými stranami dohovoru.
               
            
                   
               
               
                  Nástroj elektronického vzdelávania pre vnútroštátne orgány/pridružené zainteresované strany: S cieľom dosiahnuť maximum z osobných príležitostí odbornej prípravy sa štátom, ktoré sú zmluvnými stranami dohovoru, v elektronickej forme sprístupnia základné a všeobecné prvky odbornej prípravy vnútroštátneho orgánu od OPCW a budú preložené do všetkých úradných jazykov OPCW (arabského, čínskeho, anglického, francúzskeho, španielskeho a ruského). Na základe materiálov, ktoré má k dispozícii sekretariát, sa teda vypracuje päť modulov elektronického učenia s využitím komerčného poskytovateľa služieb. Prezentácie, ktoré sa využívajú v súčasnosti, sa konvertujú do nástrojov elektronického učenia. Sú to tieto nástroje:
                  
                              —
                           
                           
                              prehľad CWC,
                           
                        
                              —
                           
                           
                              úvod do OPCW,
                           
                        
                              —
                           
                           
                              CWC podľa jednotlivých článkov,
                           
                        
                              —
                           
                           
                              CWC – zoznamy 1, 2 a 3,
                           
                        
                              —
                           
                           
                              efektívne fungovanie vnútroštátneho orgánu.
                           
                        
            
                   
               
               
                  Informačné činnosti pre štáty, ktoré nie sú zmluvnými stranami CWC: Zástupcovia štátov, ktoré nie sú zmluvnými stranami CWC, ktorí majú možnosť ovplyvniť vnútroštátne opatrenia týkajúce sa pristúpenia/ratifikácie, a tí, ktorí sú priamo zapojení do záležitostí týkajúcich sa CWC, dostanú podporu na to, aby sa zúčastnili rozličných programov organizovaných oddelením pre medzinárodnú spoluprácu a pomoc. Tieto programy budú zahŕňať regionálne workshopy pre vnútroštátne orgány štátov, ktoré sú zmluvnými stranami dohovoru, a regionálne workshopy pre colné orgány. V prípade potreby dostanú pracovníci oddelenia technického sekretariátu pre vonkajšie vzťahy podporu, aby sa mohli zúčastniť na týchto zasadnutiach s cieľom nadviazať nevyhnutné kontakty a spoluprácu s podporenými účastníkmi zo štátov, ktoré nie sú zmluvnými stranami CWC. Okrem toho sa v rámci tohto systému podpory štátom, ktoré nie sú zmluvnými stranami CWC, v prípade potreby plánujú návštevy a dojednania prispôsobené ich individuálnym potrebám.
               
            
                   
               
               
                  Cvičenia zamerané na vyšetrovanie údajného použitia chemických zbraní: Od nadobudnutia účinnosti CWC technický sekretariát – často aj v spolupráci so štátmi, ktoré sú zmluvnými stranami dohovoru, uskutočnil viaceré cvičenia týkajúce sa článkov IX a X dohovoru, a to vrátane vyšetrovaní v prípade podozrenia z použitia chemických zbraní a inšpekcie na vyžiadanie. Aj keď mnohé skúsenosti získané pri cvičeniach týkajúcich sa inšpekcií na vyžiadanie je možné uplatniť aj v prípade vyšetrovaní podozrenia z použitia chemických zbraní a naopak, doteraz sa ešte nikdy nevykonalo komplexné preskúmanie. V rámci takého komplexného preskúmania sa budú analyzovať predchádzajúce získané skúsenosti a hodnotiace správy z oboch uvedených typov cvičení (a to simulačných cvičení aj cvičení v teréne) a uskutočnia sa workshopy s cieľom umožniť stretnutie expertov zapojených do takýchto cvičení, aby si mohli vymieňať najlepšie postupy a poskytnúť informácie pre budúce cvičenia, hlavne pokiaľ ide o vyšetrovania v prípade podozrenia z použitia chemických zbraní.
               
            
         Projekt II:   Medzinárodná spolupráca
      
      
         Cieľ:
      
      
                  —
               
               
                  posilniť hospodársky a technologický rozvoj prostredníctvom medzinárodnej spolupráce v oblasti takých chemických činností, ktorých účely nie sú dohovorom zakázané,
               
            
                  —
               
               
                  podporiť misiu OPCW a ciele CWC prostredníctvom pevnejšieho zapojenia štátov, ktoré sú zmluvnými stranami dohovoru, do iniciatív medzinárodnej spolupráce so zameraním na mierové využívanie chémie.
               
            
         Účel:
      
      
                  —
               
               
                  Účel 1 – zvýšiť kapacitu laboratórií financovaných z verejných zdrojov v štátoch, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, na vykonávanie CWC v oblasti mierového využitia chémie.
               
            
                  —
               
               
                  Účel 2 – pomáhať štátom, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, pri zlepšovaní prístupov k riadeniu bezpečnosti chemických procesov v malých a stredných chemických podnikoch.
               
            
         Výsledky:
      
      
                  —
               
               
                  Výsledok 1 – zvýšená úroveň technickej spôsobilosti laboratórií financovaných z verejných zdrojov nachádzajúcich sa v štátoch, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, analyzovať chemické látky v súvislosti s vykonávaním CWC na vnútroštátnej úrovni a pri mierovom využívaní chémie za pomoci moderných analytických metód, najmä plynovej chromatografie (GC) a plynovej chromatografie/hmotnostnej spektrometrie (GC-MS).
               
            
                  —
               
               
                  Výsledok 2 – zvýšená úroveň spôsobilosti a porozumenia zo strany personálu malých a stredných podnikov, zástupcov priemyselných asociácií a vnútroštátnych orgánov/vládnych inštitúcií štátov, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, v súvislosti s postupmi riadenia bezpečnosti.
               
            
         Činnosti:
      
      
                   
               
               
                  Kurz rozvoja analytických zručností: Kurz bude trvať dva týždne, počas ktorých sa účastníkom poskytne teoretická príprava a praktické ukážky plynovej chromatografie a plynovej chromatografie/hmotnostnej spektrometrie. Preberané témy budú zahŕňať: hardvér; validáciu a optimalizáciu systému; riešenie problémov; prípravu vzoriek zo životného prostredia; analýza týchto vzoriek z hľadiska prítomnosti chemických látok relevantných pre CWC pomocou plynovej chromatografie a plynovej chromatografie/hmotnostnej spektrometrie. Účastníkom sa poskytne aj intenzívna praktická odborná príprava, pokiaľ ide o prípravu rozličných matríc vzoriek, ktoré sa majú analyzovať metódou plynovej chromatografie pomocou detektorov selektujúcich jednotlivé prvky a metódou plynomatografie/hmotnostnej spektrometrie v režime dopadu elektrónov a chemickej ionizácie. Nakoniec sa účastníkom predstaví celá škála postupov extrakcie, čistenia a derivatizácie. Kurz sa bude realizovať s podporou známej inštitúcie VERIFIN, ktorá bola vybraná prostredníctvom transparentného výberového postupu a s ktorou OPCW uzavrelo päťročnú zmluvu.
               
            
                   
               
               
                  Informačné činnosti pre sektor priemyslu – workshop o CWC a bezpečnosti chemického procesu: Tento workshop bude trvať dva a pol dňa. Okrem iného bude zahŕňať otázky bezpečnosti a ochrany v chemickom priemysle; stratégie riadenia chemických podnikov; riadenie bezpečnosti chemických procesov; najlepšie postupy priemyselného odvetvia; úvod do iniciatívy Responsible Care®.
                  Na otváracom zasadnutí sa predstaví aj CWC a programy medzinárodnej spolupráce. Jeden regionálny seminár sa uskutoční v Latinskej Amerike a v karibskom regióne, pričom sa podľa potreby zabezpečí preklad do španielčiny.
               
            
         Projekt III:   Návštevy zástupcov výkonnej rady OPCW a pozorovateľov v zariadeniach na likvidáciu chemických zbraní
      
      
         Cieľ:
      
      zabezpečiť likvidáciu zásob chemických zbraní a zariadení na ich výrobu, ktoré podliehajú overovacím opatreniam ustanoveným v CWC, a ďalej napredovať v tomto smere.
      
         Účely:
      
      
                  —
               
               
                  Účel 1 – štáty, ktoré sú zmluvnými stranami dohovoru, budú schopné monitorovať pokrok v dosahovaní úplnej likvidácie zásob chemických zbraní a dokážu identifikovať a riešiť ťažkosti tak, aby sa uvedené zbrane zlikvidovali v počiatočnej fáze.
               
            
                  —
               
               
                  Účel 2 – štáty, ktoré sú zmluvnými stranami dohovoru, budú viac presvedčené o tom, že sa uskutočnia hmatateľné a konkrétne kroky na úplnú likvidáciu zásob chemických zbraní ich vlastníkmi.
               
            
         Výsledky:
      
      
                  —
               
               
                  Výsledok 1 – štáty, ktoré sú zmluvnými stranami dohovoru, lepšie chápu problémy a technické ťažkosti súvisiace s likvidáciou chemických zbraní.
               
            
                  —
               
               
                  Výsledok 2 – štáty, ktoré sú zmluvnými stranami dohovoru, sú viac presvedčené o tom, že sa uskutočnia hmatateľné a konkrétne kroky na úplnú likvidáciu zásob chemických zbraní.
               
            
         Činnosť:
      
      Návštevy v zariadeniach na likvidáciu chemických zbraní (CWDF): K dnešnému dňu sa uskutočnilo päť návštev – tri v Spojených štátoch amerických v zariadeniach, ktoré sa nachádzajú v Annistone v štáte Alabama (október 2007); v Pueble v štáte Colorado a v Umatille v štáte Oregon (máj/jún 2009) a v Tooele a v Pueble (február – marec 2011), a dve návštevy v Ruskej federácii, a to v zariadení Ščučje v Kurganskej oblasti (september 2008) a v Počepe v Brianskej oblasti (september 2010). Návštevy, ktoré sa až doteraz vykonali, sa ukázali ako cenný spôsob riešenia otázok alebo obáv týkajúcich sa programu štátu, ktorý je zmluvnou stranou dohovoru a vlastníkom, v súvislosti s plnením jeho povinností, pokiaľ ide o likvidáciu chemických zbraní v rámci schválenej predĺženej lehoty. Ak sa konečný dátum predĺženej lehoty nedodrží, očakáva sa, že na základe nového rozhodnutia konferencie štátov, ktoré sú zmluvnými stranami dohovoru, budú dotknuté štáty ďalej prijímať takéto návštevy vo svojich fungujúcich CWDF a v zariadeniach, ktoré sa budujú v súčasnosti, a to až kým sa likvidácia neukončí.
      
         Projekt IV:   Veda a technika
      
      
         Cieľ:
      
      umožniť generálnemu riaditeľovi OPCW poskytovať poradenstvo a odporúčania konferencii štátov, ktoré sú zmluvnými stranami dohovoru, výkonnej rade OPCW a štátom, ktoré sú zmluvnými stranami dohovoru, v oblastiach vedy a techniky, ktoré sú relevantné z hľadiska CWC.
      
         Účely:
      
      
                  —
               
               
                  Účel zasadnutí dočasných pracovných skupín Vedeckej poradnej rady (SAB): umožniť generálnemu riaditeľovi, aby orgánom OPCW pre tvorbu politiky a štátom, ktoré sú zmluvnými stranami dohovoru, poskytoval osobitné poradenstvo v oblasti vedy a techniky s významom pre CWC.
               
            
                  —
               
               
                  Účel medzinárodného workshopu OPCW/IUPAC v oblasti vedy a techniky: pomôcť Vedeckej poradnej rade pri príprave návrhu správy na tretiu konferenciu o preskúmaní.
               
            
         Výsledky:
      
      
                  —
               
               
                  Výsledok 1 – poradenstvo a odporúčania v oblastiach vedy a techniky, ktoré sú relevantné z hľadiska CWC, poskytované Vedeckou poradnou radou štátom, ktoré sú zmluvnými stranami dohovoru.
               
            
                  —
               
               
                  Výsledok 2 – štátom, ktoré sú zmluvnými stranami dohovoru, sa poskytli aktuálnejšie a podrobnejšie informácie z oblastí vedy a techniky, ktoré sú relevantné z hľadiska CWC.
               
            
                  —
               
               
                  Výsledok 3 – štátom, ktoré sú zmluvnými stranami dohovoru, sa poskytla pomoc pri posúdení potenciálneho vplyvu pokroku vo vede a technike na vykonávanie CWC.
               
            
         Činnosti:
      
      
                   
               
               
                  SAB – zasadnutia pracovnej skupiny Vedeckej poradnej rady: V rokoch 2012 a 2013 sa uskutočnia dve zasadnutia dočasnej pracovnej skupiny pre konvergenciu chémie a biológie a dve zasadnutia dočasnej pracovnej skupiny pre vzdelávanie a informačnú činnosť. Cieľom práce dočasnej pracovnej skupiny pre konvergenciu chémie a biológie je ďalej preskúmať konvergenciu chémie a biológie a jej prípadné dôsledky na CWC, ako ju odporúčala SAB na svojom šestnástom zasadnutí. Dočasná pracovná skupina tieto dôsledky posúdi a poskytne odporúčania SAB. Posúdenie a odporúčania dočasnej pracovnej skupiny SAB využije pri vypracúvaní správy na tretiu konferenciu o preskúmaní. Cieľom zasadnutí dočasnej pracovnej skupiny pre vzdelávanie a informačnú činnosť, ktorá sa má zriadiť, bude riešenie otázky ako zabezpečiť informovanosť vedeckej obce a rozvinúť a posilniť vzťah medzi OPCW a vedeckou obcou.
               
            
                   
               
               
                  Spolufinancovanie medzinárodného vedecko-technického workshopu OPCW-IUPAC: Cieľom workshopu je preskúmať vývoj a napredovanie v chémii, chemickom strojárstve, vedách o živote a príbuzných odboroch s cieľom posúdiť, ako ovplyvňujú vykonávanie CWC. Správa, ktorá sa na workshope vypracuje, pomôže SAB pri príprave jej vlastnej správy obsahujúcej posúdenie vplyvu vývoja vo vede a technike na fungovanie CWC.
                  Táto správa sa ako príspevok generálneho riaditeľa poskytne tretej konferencii o preskúmaní CWC, ktorá sa bude konať v roku 2013. Medzinárodný workshop OPCW-IUPAC zameraný na vedu a techniku bude cenným príspevkom k vypracovaniu správy SAB na tretiu konferenciu o preskúmaní.
               
            
         Projekt V:   Pripravenosť štátov, ktoré sú zmluvnými stranami dohovoru, na predchádzanie útokom s použitím chemických látok a reakciu na ne
      
      
         Cieľ:
      
      prispieť k rozvoju kapacity štátov, ktoré sú zmluvnými stranami dohovoru, v oblasti predchádzania teroristickým útokom s použitím chemických zbraní, pripravenosti a reakcie na ne a zlepšiť ich reakciu na žiadosti o pomoc v prípade udalostí s použitím chemických látok alebo hrozby ich použitia.
      
         Účel:
      
      
                  —
               
               
                  Účel regionálnych workshopov:
                  
                              —
                           
                           
                              Účel 1 – zvýšiť povedomie štátov, ktoré sú zmluvnými stranami dohovoru, o dôležitosti včasného predkladania úplných vyhlásení o vnútroštátnych programoch týkajúcich sa ochranných účelov,
                           
                        
                              —
                           
                           
                              Účel 2 – zvýšiť príspevok štátov, ktoré sú zmluvnými stranami dohovoru, k pripravenosti OPCW reagovať na žiadosti o pomoc,
                           
                        
                              —
                           
                           
                              Účel 3 – nabádať štáty, ktoré sú zmluvnými stranami dohovoru, aby v regiónoch a subregiónoch posilnili vytváranie regionálnych sietí s cieľom zlepšiť svoju koordinovanú reakciu na núdzové situácie týkajúce sa chemických zbraní.
                           
                        
            
                  —
               
               
                  Účely simulačných cvičení a modulu cvičení:
                  
                              —
                           
                           
                              Účel 1 – precvičiť a zhodnotiť vnútroštátne opatrenia v oblasti predchádzania teroristickým útokom s použitím chemických zbraní, pripravenosti a reakcie na ne a zvýšiť povedomie o ďalších krokoch, ktoré sa majú prijať v záujme zvýšenia úrovne pripravenosti,
                           
                        
                              —
                           
                           
                              Účel 2 – precvičiť a zhodnotiť koordináciu medzinárodného spoločenstva v oblasti predchádzania teroristickým útokom s použitím chemických zbraní a reakcie na ne; identifikovať prípadné nedostatky v podpore, ktorú poskytuje OPCW a iné medzinárodné organizácie štátom, ktoré sú zmluvnými stranami dohovoru, v záujme ich pripravenosti na teroristické útoky s použitím chemických zbraní.
                           
                        
            
                  —
               
               
                  Účely OPCW ako platformy na zvýšenie bezpečnosti chemických tovární:
                  
                              —
                           
                           
                              Účel 1 – podpora vlád a asociácií v odvetví chemického priemyslu v prijímajúcich štátoch, ktoré sú zmluvnými stranami dohovoru, pri zvyšovaní informovanosti o chemickej bezpečnosti a jej zlepšovaní prostredníctvom prijímania najlepších postupov,
                           
                        
                              —
                           
                           
                              Účel 2 – zvýšiť chemickú bezpečnosť v prijímajúcich štátoch, ktoré sú zmluvnými stranami dohovoru, zapojených do procesu prostredníctvom prehlbovania spolupráce medzi všetkými zainteresovanými stranami vrátane vnútroštátnych orgánov, chemického priemyslu, asociácií v odvetví chemického priemyslu, vedeckej obce a mimovládnych organizácií,
                           
                        
                              —
                           
                           
                              Účel 3 – udržiavať plnú informovanosť štátov, ktoré sú zmluvnými stranami dohovoru, o novom vývoji v oblasti chemickej ochrany a najlepších postupov v oblasti chemickej bezpečnosti.
                           
                        
            
         Výsledky:
      
      
                  —
               
               
                  Výsledky regionálnych workshopov:
                  
                              —
                           
                           
                              Výsledok 1 – štáty, ktoré sú zmluvnými stranami dohovoru, sú oboznámené s tým, že je dôležité včas predkladať úplné vyhlásenia o vnútroštátnych programoch týkajúcich sa ochrany,
                           
                        
                              —
                           
                           
                              Výsledok 2 – štáty, ktoré sú zmluvnými stranami dohovoru, majú lepšiu pozíciu, pokiaľ ide o ponúkanie pomoci OPCW v prípade žiadosti o pomoc,
                           
                        
                              —
                           
                           
                              Výsledok 3 – zvýšená informovanosť štátov, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, o potrebe podpory spolupráce, pokiaľ ide o núdzové situácie v súvislosti s útokom.
                           
                        
            
                  —
               
               
                  Výsledky simulačného cvičenia a modulov cvičení:
                  
                              —
                           
                           
                              Výsledok 1 – vývoj takého modulu prípravy simulačných cvičení a ich realizácie, ktorý je flexibilný a môže sa prispôsobiť meniacim sa okolnostiam v jednotlivých štátoch, ktoré sú zmluvnými stranami dohovoru,
                           
                        
                              —
                           
                           
                              Výsledok 2 – posilnenie pripravenosti na predchádzanie teroristickým útokom s použitím chemických zbraní a reakcie na ne, ako ju stanoví štát, ktorý je zmluvnou stranou dohovoru a v ktorom sa realizuje simulačné cvičenie,
                           
                        
                              —
                           
                           
                              Výsledok 3 – posilnenie pripravenosti na predchádzanie teroristickým útokom s použitím chemických zbraní a reakcie na ne, ako ju stanovia štáty, ktoré sú zmluvnými stranami dohovoru a zúčastňujú sa na simulačnom cvičení,
                           
                        
                              —
                           
                           
                              Výsledok 4 – zvýšenie porozumenia zúčastnených organizácií v súvislosti s oblasťami, v ktorých sa zlepšenou koordináciou môžu zmierniť nedostatky a v ktorých možno iniciovať nové činnosti.
                           
                        
            
                  —
               
               
                  Výsledky OPCW ako platformy na zvýšenie bezpečnosti chemických tovární:
                  
                              —
                           
                           
                              Výsledok 1 – zvýšená informovanosť príjemcov o požiadavkách a najlepších postupoch v oblasti chemickej bezpečnosti,
                           
                        
                              —
                           
                           
                              Výsledok 2 – šírenie informácií o najlepších postupoch v oblasti chemickej bezpečnosti medzi prijímajúcimi štátmi, ktoré sú zmluvnými stranami dohovoru, ich priemyselnými asociáciami a ďalšími zainteresovanými stranami,
                           
                        
                              —
                           
                           
                              Výsledok 3 – koncepčný dokument o možných nadväzujúcich opatreniach týkajúcich sa vnútroštátnych orgánov, vedcov, manažérov laboratórií a chemického priemyslu v súvislosti s najlepšími postupmi v oblasti chemickej bezpečnosti s podporou materiálov odbornej prípravy,
                           
                        
                              —
                           
                           
                              Výsledok 4 – publikácie o chemickej bezpečnosti určené vnútroštátnym orgánom, chemickému priemyslu/manažérom laboratórií a publikácie o najlepších postupoch v oblasti chemickej ochrany a bezpečnosti.
                           
                        
            
         Činnosti:
      
      
                   
               
               
                  Regionálne workshopy – článok X dohovoru a otázky regionálnej spolupráce v oblasti pomoci a reakcie na núdzové situácie: Cieľom regionálnych workshopov je podporiť prerokovanie a analýzu viacerých otázok týkajúcich sa pomoci a ochrany s osobitným zameraním na oblasti, ako sú napr. práva a povinnosti štátov, ktoré sú zmluvnými stranami dohovoru, podľa článku X dohovoru, predkladanie vyhlásení o programoch ochrany, dôležitosť ponúk pomoci zo strany štátov, ktoré sú zmluvnými stranami dohovoru, analýza nedostatkov a problémových oblastí článku X dohovoru a prehľad činností týkajúcich sa pomoci a ochrany v regióne. Štáty, ktoré sú zmluvnými stranami dohovoru, prednesú príspevky s cieľom vymeniť si nadobudnuté skúsenosti a znalosti. Dva krátke regionálne workshopy sa uskutočnia v ázijskom a v latinsko-americkom a karibskom regióne a bude ich organizovať oddelenie pre pomoc a ochranu.
               
            
                   
               
               
                  Simulačné cvičenia a modul cvičenia: Cieľom tejto činnosti je rozvoj spôsobilostí štátov, ktoré sú zmluvnými stranami dohovoru, v oblasti prevencie teroristických útokov s použitím chemických zbraní, pripravenosti a reakcie na ne. Základným scenárom cvičení bude útok na chemický závod/zariadenie/dopravný prostriedok, pri ktorom sa uvoľnia jedovaté chemické látky. Konkrétne prvky scenára, ktorý sa má použiť počas simulačného cvičenia, sa prispôsobia okolnostiam a potrebám štátu, ktorý je zmluvnou stranou dohovoru a v ktorom sa simulačné cvičenie realizuje. To bude zahŕňať zoznam zodpovedností daného štátu a preskúmanie existujúcich postupov a predbežnú skúšku cvičenia vo vybranom zariadení na vnútroštátnej úrovni a jej analýzu pred tým, ako sa simulačné cvičenie realizuje za účasti regionálnych a medzinárodných partnerov. Prostredníctvom simulačného cvičenia sa preskúma medzivládne rozhodovanie, výmena informácií a poskytovanie pomoci medzi príslušnými vnútroštátnymi a medzinárodnými organizáciami. Dve simulačné cvičenia sa uskutočnia v dvoch rôznych regiónoch. Vypracuje sa aj podrobný modul na prípravu a realizáciu simulačných cvičení útokov jedovatými chemickými látkami, ktoré sa týkajú vnútroštátnych a regionálnych medzinárodných subjektov. Simulačné cvičenie zorganizuje a skoordinuje úrad pre špeciálne projekty.
               
            
                   
               
               
                  OPCW ako platforma na zvýšenie bezpečnosti chemických tovární: V prvej fáze činnosti sa vypracuje analýza prípadných úloh a funkcií OPCW a jej synergií so zainteresovanými stranami v oblasti chemickej bezpečnosti. Uskutoční sa podujatie s cieľom prerokovať a šíriť najlepšie postupy v oblasti chemickej ochrany a bezpečnosti.
                  Cieľom podujatia je zintenzívniť diskusiu a analýzu praktických otázok a skúseností týkajúcich sa zvyšovania bezpečnosti v chemických zariadeniach. Príjemcom sa sprístupnia skúsenosti ďalších medzinárodných partnerov v súvislosti s podporou chemickej bezpečnosti a v širšom zmysle s cieľom pomôcť štátom pri posilňovaní ich kapacity v oblasti predchádzania hrozbám spojeným so zbraňami hromadného ničenia a súvisiacimi materiálmi, ako aj ich pripravenosti na tieto hrozby. V rámci tohto podujatia sa tiež určia možnosti a požiadavky v súvislosti s opatreniami nadväzujúcimi na proces zvyšovania chemickej bezpečnosti a v súvislosti s budovaním OPCW ako platformy pre výmenu poznatkov a skúseností v tejto veci.
                  Výsledkom projektu bude séria praktických návrhov na ďalší vývoj OPCW ako platformy pre spoluprácu a koordináciu v oblasti chemickej bezpečnosti. Túto činnosť zorganizuje a skoordinuje úrad pre špeciálne projekty.
               
            
         Projekt VI:   Program Afrika
      
      
         Cieľ:
      
      Posilnenie kapacity afrických štátov, ktoré sú zmluvnými stranami dohovoru, pri plnení svojich povinností vyplývajúcich z dohovoru.
      
         Účely:
      
      
                   
               
               
                  Účel 1 – africké štáty, ktoré sú zmluvnými stranami dohovoru, dosiahnu pokrok v:
                  
                              —
                           
                           
                              plnení požiadaviek vnútroštátneho vykonávania podľa článku VII dohovoru,
                           
                        
                              —
                           
                           
                              dodržiavaní svojich vyhlásení a vyhlásení o inšpekciách podľa článku VI dohovoru.
                           
                        
            
                   
               
               
                  Účel 2
                  
                              —
                           
                           
                              zvýšenie kapacity laboratórií financovaných z verejných zdrojov v afrických štátoch, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, na vykonávanie CWC v oblasti mierového využitia chémie,
                           
                        
                              —
                           
                           
                              zlepšovanie prístupov k bezpečnému riadeniu v malých a stredných chemických podnikoch v afrických štátoch, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie.
                           
                        
            
                   
               
               
                  Účel 3
                  
                              —
                           
                           
                              zvýšenie informovanosti afrických štátov, ktoré sú zmluvnými stranami dohovoru, o dôležitosti včasného predkladania úplných vyhlásení o vnútroštátnych programoch týkajúcich sa ochrany,
                           
                        
                              —
                           
                           
                              zvýšenie príspevku afrických štátov, ktoré sú zmluvnými stranami dohovoru, k pripravenosti OPCW reagovať na žiadosti o pomoc,
                           
                        
                              —
                           
                           
                              podpora afrických štátov, ktoré sú zmluvnými stranami dohovoru, aby v afrických regiónoch alebo subregiónoch posilnili vytváranie regionálnych sietí s cieľom zlepšiť svoju koordinovanú reakciu na núdzové situácie týkajúce sa chemických zbraní,
                           
                        
                              —
                           
                           
                              podpora afrických štátov, ktoré sú zmluvnými stranami dohovoru, aby zaviedli koordináciu a spoluprácu medzi subregiónmi v otázke reakcie na núdzové situácie týkajúce sa chemických zbraní.
                           
                        
            
         Výsledky:
      
      
                  —
               
               
                  Výsledok 1
                  Vnútroštátne orgány v afrických štátoch, ktoré sú zmluvnými stranami dohovoru, zvýšili svoju kapacitu na tvorbu vnútroštátnych vykonávacích právnych predpisov a sú schopné predkladať právne predpisy na prijatie.
                  
                              —
                           
                           
                              Colní úradníci v afrických štátoch, ktoré sú zmluvnými stranami dohovoru, zlepšili svoju schopnosť identifikovať chemické látky dôležité z hľadiska CWC a zabezpečovať presný prenos údajov o chemických látkach na zozname vnútroštátnym orgánom.
                           
                        
            
                  —
               
               
                  Výsledok 2
                  
                              —
                           
                           
                              Laboratóriá financované z verejných zdrojov v afrických štátoch, ktoré sú zmluvnými stranami dohovoru, zvýšili úroveň technickej spôsobilosti na analýzu chemických látok súvisiacich s vnútroštátnym vykonávaním CWC a pri mierovom využívaní chémie za pomoci moderných analytických metód, najmä plynovej chromatografie a plynovej chromatografie/hmotnostnej spektrometrie.
                           
                        
                              —
                           
                           
                              Zamestnanci malých a stredných podnikov, predstavitelia priemyselných asociácií a vnútroštátne orgány/vládne inštitúcie afrických štátov, ktoré sú zmluvnými stranami dohovoru, zvýšili úroveň svojej kompetencie a porozumenia, pokiaľ ide o postupy riadenia bezpečnosti.
                           
                        
            
                  —
               
               
                  Výsledok 3
                  
                              —
                           
                           
                              Africké štáty, ktoré sú zmluvnými stranami dohovoru, sú oboznámené s tým, že je dôležité včas predkladať úplné vyhlásenia o vnútroštátnych programoch týkajúcich sa ochrany.
                           
                        
                              —
                           
                           
                              Africké štáty, ktoré sú zmluvnými stranami dohovoru, majú lepšiu pozíciu, pokiaľ ide o poskytovanie pomoci OPCW v prípade žiadosti o pomoc.
                           
                        
                              —
                           
                           
                              Zvýšila sa informovanosť afrických štátov, ktoré sú zmluvnými stranami dohovoru a ktorých hospodárstvo je buď v rozvojovom období alebo v procese transformácie, o potrebe podpory spolupráce, pokiaľ ide o núdzové situácie v súvislosti s útokom chemickými zbraňami.
                           
                        
                              —
                           
                           
                              Tím inštruktorov z afrických štátov, ktoré sú zmluvnými stranami dohovoru a môžu podporiť plán reakcie na núdzové situácie v súvislosti s chemickým útokom odbornou prípravou svojich prvých zásahových jednotiek.
                           
                        
            
         Činnosti:
      
      
                   
               
               
                  Bilaterálne návštevy na účely technickej pomoci: Podpora africkým štátom, ktoré sú zmluvnými stranami dohovoru, sa poskytne prostredníctvom návštev technickej pomoci, ktoré sa pripravia na individuálnom základe a uskutočnia sa s cieľom poskytnúť pomoc zameranú na splnenie požiadaviek uvedených v žiadostiach afrických štátov, ktoré sú zmluvnými stranami dohovoru.
                  Charakter tejto pomoci bude zahŕňať snahu o senzibilizáciu a informovanie prostredníctvom workshopov na zvyšovanie povedomia na vnútroštátnej úrovni, špecializované kurzy odbornej prípravy, pomoc pri vypracúvaní vnútroštátnych vykonávacích právnych predpisov a súvisiacich opatrení a témy týkajúce sa priemyslu podľa článku VI dohovoru. Tieto návštevy v závislosti od svojho cieľa budú podľa potreby zahŕňať aj koordinovanú súčinnosť medzi oddelením technického sekretariátu na podporu vykonávania, úradom právneho poradcu, oddelením vyhlásení a oddelením na overovanie v sektore priemyslu.
               
            
                   
               
               
                  Odborná príprava colných úradníkov o technických aspektoch režimu prepravy podľa dohovoru: Podpora colným úradníkom sa poskytovala na základe jednotnej akcie 2005/913/SZBP, jednotnej akcie 2007/185/SZBP a rozhodnutia 2009/569/SZBP. Na základe získaných skúseností sa colným úradníkom poskytnú informačné kurzy odbornej prípravy s cieľom zlepšiť zhromažďovanie údajov o dovoze a vývoze chemických látok na zozname a prenos týchto údajov vnútroštátnym orgánom. Na subregionálnych kurzoch odbornej prípravy v afrických štátoch, ktoré sú zmluvnými stranami dohovoru, sa poskytnú praktické ukážky a cvičenia. Kurzy uskutoční oddelenie na podporu vykonávania, ktorému odborné poznatky technického charakteru poskytne oddelenie vyhlásení.
               
            
                   
               
               
                  Informačné činnosti pre sektor priemyslu – workshop o CWC a bezpečnosti chemického procesu: Trvanie tohto workshopu je dva a pol dňa. Okrem iného bude zahŕňať otázky bezpečnosti a ochrany v chemickom priemysle; stratégiu riadenia chemických podnikov; riadenie bezpečnosti chemických procesov; najlepšie postupy priemyselného odvetvia; úvod do iniciatívy Responsible Care®. Na otváracom zasadnutí sa predstaví aj CWC a programy medzinárodnej spolupráce. Zabezpečí sa preklad do francúzskeho jazyka.
               
            
                   
               
               
                  Kurz rozvoja analytických zručností: Kurz bude trvať dva týždne, počas ktorých sa účastníkom z afrických štátov, ktoré sú zmluvnými stranami dohovoru, poskytne teoretická odborná príprava a praktické skúsenosti z oblasti plynovej chromatografie a plynovej chromatografie/hmotnostnej spektrometrie. Preberané témy budú zahŕňať: hardvér; validáciu a optimalizáciu systému; riešenie problémov; prípravu vzoriek zo životného prostredia; analýzy takýchto vzoriek z hľadiska prítomnosti chemických látok relevantných podľa dohovoru pomocou plynovej chromatografie a plynovej chromatografie/hmotnostnej spektrometrie. Účastníkom sa poskytne aj intenzívna praktická odborná príprava, pokiaľ ide o prípravu rozličných matríc vzoriek, ktoré sa majú analyzovať metódou plynovej chromatografie pomocou detektorov selektujúcich jednotlivé prvky a metódou plynomatografie/hmotnostnej spektrometrie v režime dopadu elektrónov a chemickej ionizácie.
                  Nakoniec sa účastníkom predstaví celá škála postupov extrakcie, čistenia a derivatizácie.
                  Kurz sa bude realizovať s podporou známej inštitúcie VERIFIN, ktorá bola vybraná prostredníctvom transparentného výberového konania a s ktorou OPCW uzavrela päťročnú zmluvu. Kurz sa bude viesť v anglickom jazyku.
               
            
                   
               
               
                  Regionálny workshop – článok X dohovoru a otázky regionálnej spolupráce v oblasti pomoci a reakcie na núdzové situácie: Cieľom regionálneho workshopu pre africké štáty, ktoré sú zmluvnými stranami dohovoru, je podporiť prerokovanie a analýzu viacerých otázok týkajúcich sa pomoci a ochrany s osobitným zameraním na oblasti, ako sú napr. práva a povinnosti štátov, ktoré sú zmluvnými stranami dohovoru, podľa článku X dohovoru, predkladanie vyhlásení o programoch ochrany, dôležitosť ponúk pomoci zo strany štátov, ktoré sú zmluvnými stranami dohovoru, analýza nedostatkov a problémových oblastí článku X dohovoru a prehľad činností týkajúcich sa pomoci a ochrany v regióne. Štáty, ktoré sú zmluvnými stranami dohovoru, prednesú príspevky s cieľom vymeniť si nadobudnuté skúsenosti a znalosti. Túto činnosť bude organizovať oddelenie pre pomoc a ochranu.
               
            
                   
               
               
                  Regionálny dlhodobý projekt budovania kapacít v oblasti pomoci a ochrany: Hlavným cieľom tejto činnosti bude vypracovať vnútroštátny/regionálny systém reakcie na núdzové situácie týkajúce sa chemických zbraní, vyškoliť inštruktorov pre zásahové jednotky a odborníkov v tejto oblasti a pomôcť im vytvoriť vlastný vnútroštátny/regionálny zásahový tím.
                  Tento zásahový tím bude súčasťou regionálnej siete, ktorá môže zasahovať v núdzových situáciách. Bude sa realizovať jeden dlhodobý projekt budovania kapacít pre africké štáty, ktoré sú zmluvnými stranami dohovoru, v juho- alebo stredoafrickom subregióne (pre Strednú Afriku vo francúzštine; pre Južnú Afriku v angličtine).